સિંગાપોરની ઐતિહાસિક મુલાકાત દરમિયાન યુએસ પ્રમુખ ડોનાલ્ડ ટ્રમ્પ તેમજ ઉત્તર કોરિયાના નેતા કિમ વચ્ચે પરમાણુ નિશસ્ત્રીકરણ માટે કરાર પણ થયા હતા. પરંતુ આ કરાર બાદ પણ નિશસ્ત્રીકરણની કામગીરી અત્યંત ધીમી જણાઈ રહી છે જેને પગલે અમેરિકા આર્થિક પ્રતિબંધો હટાવી રહ્યું નથી. બીજીતરફ યુએસ દ્વારા નીશસ્ત્રીકરણની માગોને પ્યોંગયોંગ એક ગેંગસ્ટર દ્વારા મગાતી ખંડણી જેવી ગણાવી રહ્યું છે. સંબંધોમાં સુધારો અને પ્રતિબંધો એકબીજાથી વિસંગતતા દર્શાવે છે તેમ ઉત્તર કોરિયાના વિદેશ મંત્રાલયના ડાયરેક્ટરના નામે જાહેર કરેલા નિવેદનમાં જણાવાયું છે. સંબંધો સુધારવા હવે યુએસએ બાકીનું કામ કરવાનું છે.